CELEX: 62015TN0269
Language: fi
Date: 2015-05-28 00:00:00
Title: Asia T-269/15: Kanne 28.5.2015 – Novartis Europharm v. komissio

24.8.2015   
            
            
               FI
            
            
               Euroopan unionin virallinen lehti
            
            
               C 279/36
            
         Kanne 28.5.2015 – Novartis Europharm v. komissio
   (Asia T-269/15)
   (2015/C 279/45)
   Oikeudenkäyntikieli: englanti
   
      Asianosaiset
   
   
      Kantaja: Novartis Europharm Ltd (Camberley, Yhdistynyt kuningaskunta) (edustaja: asianajaja C. Schoonderbeek)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen
            
         
               —
            
            
               velvoittamaan Euroopan komission vastaamaan omista oikeudenkäyntikuluistaan ja korvaamaan Novartisin oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan unionin yleistä tuomioistuinta kumoamaan 18.3.2015 annetun komission päätöksen C(2015) 1977 lopullinen, jolla myönnettiin Pari Pharmalle myyntilupa ihmisille tarkoitetulle lääkkeelle ”Vantobra – tobramycine”.
   Kantaja esittää kanteensa tueksi kaksi kanneperustetta.
   
               1)
            
            
               Ensimmäinen kanneperuste, jonka mukaan Euroopan komission päätös on lainvastainen, koska sillä rikotaan harvinaislääkkeen kaupallista yksinoikeutta, joka Novartis Europharm Ltd:lla on lääkkeelle TOBI Podhaler asetuksen (EY) N:o 141/2000 (1) 8 artiklan 1 kohdan nojalla, koska harvinaislääkkeen kaupallinen yksinoikeus ei ole vielä päättynyt, eivätkä saman asetuksen 8 artiklan 3 kohdassa vahvistetut edellytykset poikkeuksen myöntämiselle kaupallisesta yksinoikeudesta täyty.
            
         
               2)
            
            
               Toinen kanneperuste, jonka mukaan Euroopan komission päätös on lainvastainen myös sen vuoksi, että siihen ei sisälly perusteluja, joita edellytetään Euroopan unionin toiminnasta tehdyn sopimuksen 296 artiklassa ja asetuksen (EY) N:o 726/2004 (2) 81 artiklan 1 kohdassa.
            
         
      (1)  Harvinaislääkkeistä 16.12.1999 annettu Euroopan parlamentin ja neuvoston asetus (EY) N:o 141/2000 (EYVL L 18, s. 1).
   
      (2)  Ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31.3.2004 annettu Euroopan parlamentin ja neuvoston asetus (EY) N:o 726/2004 (EUVL L 136, s. 1).